EkBass/fiwiki-20250220-pages-articles huggingface dataset:
Scott Steiner

Scott Carl Rechsteiner (s. 29. heinäkuuta 1962)Scott Steiner Wrestlingdata- sivustollaViitattu 9.7.2024 on yhdysvaltalainen showpainija, joka tunnetaan paremmin nimellä Scott Steiner. Steiner tunnetaan ehkä parhaiten esiintymisistään World Championship Wrestlingissa osana "Steiner Brothers"-tiimiä veljensä kanssa ja nWo:n jäsenenä.Scott Steiner WWE- sivustollaViitattu 9.7.2024 Hän on myös paininut World Wrestling All- Starsissa, World Wrestling Entertainmentissa ja Total Nonstop Action Wrestlingissa, jossa hän työskenteli vuodesta 2006 vuoteen 2010. Steiner on kolminkertainen maailmanmestari (yksi WCW:n World Heavyweight Championship, yksi WWA World Heavyweight Championship ja yksi WWC Universal Heavyweight Championship), kaksinkertainen WCW United States Heavyweight Champion ja kaksinkertainen WCW Television Champion. Hän on voittanut veljensä Rick Steinerin kanssa useissa yhtiöissä World Tag Team Championshipin. ==Lähteet== Luokka:Yhdysvaltalaiset showpainijat Luokka:Yhdysvaltalaiset kehonrakentajat Luokka:Yhdysvaltalaiset televisionäyttelijät Luokka:Vuonna 1962 syntyneet Luokka:Elävät henkilöt
IPSC

IPSC -lyhenne voi tarkoittaa: * IPSC, International Practical Shooting Confederation, Practical-ammunnan kansainvälinen lajiliitto * IPSC-ammunta, Practical-ammunta * IPSC, Incuced pluripotent stem cells, Indusoitu pluripotentti kantasolu
Pohjoismainen tasa-arvotiedon keskus

Pohjoismainen tasa-arvotiedon keskus (NIKK) oli vuonna 1995 perustettu sukupuoli- ja tasa-arvotutkimuksen yhteispohjoismainen osaamis- ja tietokeskus. NIKK:llä ei ollut virallista suomenkielistä nimeä, mutta keskuksen nimestä – Nordiskt institut för kunskap om kön – käytettiin suomennosta ”Pohjoismainen tasa-arvotiedon keskus”. NIKK toimi Oslon yliopiston yhteydessä, ja sitä rahoitti Pohjoismaiden ministerineuvosto (PMN), joka lakkautti sen vuoden 2011 lopussa. Päätös lakkautuksesta tehtiin nopeasti ja ilman virallista perustelua. Syyksi on arveltu Norjassa käyty julkinen keskustelu naistutkimukselle ja feministiselle politiikalle myönnetyn julkisen tuen tarpeellisuudesta. NIKK toimi pohjoismaisen sukupuolitutkimuksen ja tasa- arvopolitiikan välisenä sillanrakentajana. Se toimi aktiivisessa vuorovaikutuksessa Pohjoismaiden tasa-arvoministerien (MR-JÄM) ja tasa- arvoasiain virkamieskomitean (ÄK-JÄM) kanssa. NIKK osallistui pohjoismaisen tasa-arvoyhteistyön ohjelman ”Huomio sukupuoleen - tavoitteena tasa-arvoinen yhteiskunta” (2006–2010) toteuttamiseen. NIKK ideoi, koordinoi ja toteutti hankkeita, joiden tavoitteena oli tarkastella tärkeitä tasa-arvo- ja sukupuolipoliittisia kysymyksiä, ja se pyrki myös takaamaan poliittisten keskustelujen ja aloitteiden laadun. Hankkeet käsittivät muun muassa Pohjoismaiden ministerineuvoston tasa-arvoyhteistyön ohjelmaa tukevia selvityksiä, katsauksia, raportteja ja tutkimushankkeita. NIKK:in kustantama NIKK magasin-lehti ilmestyi kolme kertaa vuodessa, yleisesti 2 numeroa skandinaavisilla kielillä ja 1 englanniksi. NIKK magasin toimi keskustelukanavana sukupuolentutkimuksen, tasa-arvopolitiikan ja tasa-arvotyön kentän välillä käytävälle dialogille. == Lähteet == * Nikk.no * Norden.org ===Viitteet=== Luokka:Sukupuolentutkimus
Abdisalam Ibrahim

Abdisalam Abdulkadir Ibrahim (s. 1. toukokuuta 1991 Mogadishu, Somalia) on norjalais-somalialainen jalkapalloilija, joka pelaa Englannissa Manchester Cityn joukkueessa. Hän on ensimmäinen somalisyntyinen pelaaja Englannin Valioliigassa. Ibrahim pelaa myös Norjan nuorten alle 21-vuotiaiden maajoukkueessa. == Ura == Ibrahim muutti Norjaan vuonna 1998, jossa aloitti uransa Øyer-Trettenin ja Fjellhamarin joukkueissa. Vuoden 2007 alussa hän pääsi Manchester Cityn nuorten joukkueeseen, jossa hän pelasi FA Youth Cupin ja sen jälkeen FA Cupin pelejä. Helmikuussa 2010 hän teki ensiesiintymisen Englannin Valioliigassa Manchesterin riveissä 0-0 päättyneessä ottelussa Liverpoolia vastaan. Luokka:Norjalaiset jalkapalloilijat Luokka:Somalialaiset jalkapalloilijat Luokka:Vuonna 1991 syntyneet Luokka:Elävät henkilöt
Lannehalvaus

Lannehalvaus on hevosilla esiintyvä, tavallisesti ruokintavirheiden aiheuttama lihassairaus. ==Syyt ja oireet== Lihasten energiavarastot täyttyvät levon aikana glykogeenista. Voimakkaassa rasituksessa glykogeenista alkaa muodostua runsaasti maitohappoa. Lihasten maitohaponsietokyvyn ylittyessä hevonen alkaa kangistua. Usein esiintyy myös voimakasta hikoilua. Lannehalvauksen taustalla on yleisimmin liikuntaan nähden liian runsas väkirehuruokinta. Varsinkin lepopäivän jälkeen hevonen tulisi verrytellä rauhallisesti, jottei lihasten maitohappotaso nousisi liian korkeaksi. ==Hoito== Lannehalvaus vaatii eläinlääkärin hoitoa. Kuumalla ilmalla ensiapuna voidaan valella hevosta kylmällä vedellä, mikä vähentää lihasten turvotusta. Lääkehoitona käytetään E- ja B-vitamiineja, seleeniä ja aineenvaihduntaan vaikuttavia lääkkeitä. Paranemisen aikana hevosta liikutetaan kävelyttämällä ja ruokitaan pääasiassa heinällä. Sokerirehut jätetään pois, ja viljaväkirehuja annetaan vain vähän. Lihakset paranevat yleensä hyvin, mutta vaikea lannehalvaus voi jättää lihaksiin pysyvää arpikudosta. ==Lähteet== * Luokka:Hevosten sairaudet Luokka:Tuki- ja liikuntaelinten sairaudet
Kultalankaa

Kultalankaa on Martin Ilmonin studioalbumi vuodelta 1994. Albumin on julkaissut levy-yhtiö EMI Finland sarjanumerolla 7243-8 29336 4 (MC). Tuottaja on Matti Nurro. Levy on äänitetty Finnvox- ja Herodes-studiossa tammi- helmikuussa 1994. Äänittäjänä ja miksaajana on ollut Dan Tigerstedt. Masteroinnin on tehnyt Pauli Saastamoinen Finnvoxissa. Levykannen valokuvan on ottanut Petri-Artturi Asikainen ja ulkoasun on suunnitellut Eero Heikkinen Neo-Geosta. == Kappaleet == === A-puoli === 1\. Paperikuu – 3:17 : Säv. Martin Ilmoni, sov. Matti Nurro, san. Pekka Eronen 2\. Kipinä – 4:35 : Säv. Martin Ilmoni, sov. Matti Nurro / Martin Ilmoni, san. Pekka Eronen 3\. Beibi mä korjaan – 3:17 : Säv. Martin Ilmoni, sov. Matti Nurro, san. Heikki Salo 4\. Ei kai taas – 4:21 : Säv. Martin Ilmoni, sov. Matti Nurro / Martin Ilmoni, san. Heikki Salo 5\. Päiväntasaaja – 3:21 : Säv. Martin Ilmoni, sov. Matti Nurro / Martin Ilmoni, san. Pekka Eronen 6\. Kuutamotanssi (Moondance) – 3:51 : Säv. & san. Van Morrison, sov. Matti Nurro, suom. san. Anne Savas === B-puoli === 1\. Sateiset silmät – 3:25 : Säv. Marko Bagge / Petri Luoma / Martin Ilmoni, sov. Matti Nurro, san. Heikki Salo 2\. Paleltaa Johanna – 4:26 : Säv. Martin Ilmoni, sov. Matti Nurro, san. Heikki Salo 3\. Siitä sait – 2:49 : Säv. Martin Ilmoni, sov. Matti Nurro / Hannu Saarinen, san. Pekka Eronen 4\. Viides lause – 3:41 : Säv. Martin Ilmoni, sov. Matti Nurro, san. Heikki Salo 5\. Tuulen huuhtomaa – 3:20 : Säv. Martin Ilmoni, sov. Matti Nurro, san. Pekka Eronen 6\. Lause vaan – 4:10 : Säv. Rikard Lassenius / Martin Ilmoni, sov. Matti Nurro / Heikki Keskinen, san. Hector == Muusikot == * Martin Ilmoni - laulu * Matti Nurro – kitarat, kosketinsoittimet, sekvenssiohjelmat * Ari Laaksonen – bassot * Jarmo Hovi – rummut, lyömäsoittimet Kallio Horns: * Heikki Keskinen * Matti Lappalainen * Antero Priha * Hannu Saarinen * Tero Saarti * Jukka Tuovinen == Lähteet == * Martin Ilmoni MC Kultalankaa (EMI Finland 1994) Luokka:Vuoden 1994 esikoisalbumit Luokka:Suomalaiset rockalbumit
Sädeluuontuma

Sädeluuontuma on hevosilla esiintyvä etujalkojen krooninen sairaus, jossa sädeluuhun syntyy haurastumia ja muodon muutoksia. Syynä ovat verenkiertohäiriöt, kavion maahan iskeytymisestä johtuvat tärähdykset tai syvän koukistajajänteen aiheuttama puristus. Tyypillistä sädeluuontuma on ratsuhevosille, joilla on ahdaskantaiset tai hevosen kokoon nähden pienet kaviot. Sädeluuontuman oireet alkavat keskimäärin hevosen ollessa 8-vuotias. Tavallisesti oireilu on aluksi ajoittaista, etujalasta toiseen vaihtuvaa lievää ontumista. Sairauden edetessä ontuminen muuttuu voimakkaammaksi ja jatkuvaksi. Sädeluuhun syntyneitä muutoksia ei voida korjata, mutta sairauden etenemistä voidaan hidastaa ja kipuja lievittää. Hoidossa on tärkeää oikeanlainen kengitys, joka vähentää sädeluuhun kohdistuvaa rasitusta. Hyvällä kengityksellä hevonen saattaa pysyä oireettomana jopa vuosia. Alkuvaiheen tulehdusoireita voidaan lääkitä piikittämällä kavioniveleen esimerkiksi kortisonia. Koska sairauden etenemistä ei voida kokonaan pysäyttää eikä syntyneitä vaurioita parantaa, ennen pitkää hyvästäkään jalkojen hoidosta ei ole apua, vaan hevonen joudutaan lopettamaan. ==Lähteet== * Luokka:Hevosten sairaudet Luokka:Tuki- ja liikuntaelinten sairaudet
William Turner (kasvitieteilijä)

William Turner (s. noin 1510 Morpeth, Northumberland – k. noin 7. heinäkuuta 1568 Lontoo) oli englantilainen pappi, lääkäri sekä lintu- ja kasvitieteilijä. William Turner syntyi Morpethin pikkukaupungissa, ja hänen isänsä oli todennäköisesti nahkuri. Hänen syntymävuottaan ei tiedetä, ja kuolinpäivästäkin on erilaisia näkemyksiä. Turner opiskeli Cambridgen yliopistossa, jossa hän suoritti opinnäytteet 1529 ja 1533. Turner osallistui Englannin uskonpuhdistukseen, esikuvinaan Hugh Latimer ja Nicholas Ridley, jotka kuningatar Maria I poltatti 1555 roviolla. Turner joutui lähtemään maanpakoon 1535 ja valmistui lääkäriksi Italiassa 1547. Hän seurasi kasvitieteilijä Luca Ghinin (1490–1566) luentoja ja tutustui Padovassa sveitsiläiseen ornitologiin Conrad Gessneriin. Edward VI:n noustua valtaan Englannissa Turner palasi kotimaahansa, missä hän toimi Somersetin herttuan henkilääkärinä ja Wellsin tuomiorovastina. Vuonna 1553, kuningatar Maria I:n noustua valtaan, hän joutui jälleen pakenemaan maasta, jonne palasi kuningattaren kuoltua 1558 ja jossa hän eli loppuelämänsä. Turner oli tuottelias kirjoittaja. Hän julkaisi noin 30 teosta Britannian eläimistöstä ja kasvistosta. Häntä pidetään Britannian kasvitieteen isänä. Ensimmäisen maanpakonsa aikana 1544 hän julkaisi Kölnissä ensimmäisen kokonaan lintutieteelle omistetun kirjan Avium praecipuarum, quarum apud Plinium et Aristotelem mentio est, brevis et succinta historia. Teoksessa Turner esitteli useita lintulajeja, mutta ei orjallisesti noudattanut Pliniuksen ja Aristoteleen kuvauksia, vaan esitteli ainoastaan ne, jotka oli itse tavannut. Hän myös esitti pyynnön, että lukijat toimittaisivat hänelle harvinaisempia lintuja. Turner julkaisi ystävänsä Gijsbert van Langerackin eli Longoliuksen (1507–1543) teoksen Dialogus de avibus at earum nominibus graecis, latinis et germanicis tämän kuoltua. == Lähteet == * Chansigaud, Valérie 2009: The History of Ornithology. - New Holland Publishers. Mame, Ranska. ISBN 978 1 84773 433 4 Luokka:Englantilaiset papit Luokka:Brittiläiset ornitologit Luokka:Brittiläiset kasvitieteilijät Luokka:Vuonna 1510 syntyneet Luokka:Vuonna 1568 kuolleet
Franc Novak

Franc Novak (22. lokakuuta 1856 Mengeš – 1936) oli slovenialainen pikakirjoittaja, joka laati saksalaisesta Gabelsbergerin pikakirjoitusjärjestelmästä sloveeninkielisen version. Novakin järjestelmää kehitti myöhemmin Rudolf Rakuša, ja järjestelmästä tuli 1900-luvun puolivälissä käytännössä Slovenian yhtenäisjärjestelmä. == Lähteet == Luokka:Pikakirjoittajat Luokka:Slovenialaiset henkilöt Luokka:Vuonna 1856 syntyneet Luokka:Vuonna 1936 kuolleet
Voimistelu kesäolympialaisissa 2004

Vuoden 2004 olympialaisten voimistelu järjestettiin Olympic Indoor Hallissa (telinevoimistelu ja trampoliini) ja Galatsi Olympic Hallissa (rytminen voimistelu), 14.-29. elokuuta. ==Mitalistit== ===Miehet=== Luokka: Kultaa: Hopeaa: Pronssia: Joukkuekilpailu Takehiro Kashima Hisashi Mizutori Daisuke Nakano Hiroyuki Tomita Naoya Tsukahara Isao Yoneda Jason Gatson Morgan Hamm Paul Hamm Brett McClure Blaine Wilson Guard Young Marian Drăgulescu Ilie Daniel Popescu Dan Nicolae Potra Răzvan Dorin Şelariu Ioan Silviu Suciu Marius Urzică Moniottelu Paul Hamm Kim Dae-Eun Yang Tae-Young Permanto Kyle Shewfelt Marian Drăgulescu Jordan Jovtšev Hevonen Teng Haibin Marius Urzică Takehiro Kashima Renkaat Dimosthenis Tampakos Jordan Jovtchev Juri Chechi Hyppy Gervasio Deferr Jevgēņijs Saproņenko Marian Drăgulescu Nojapuut Valeri Hontšarov Hiroyuki Tomita Li Xiaopeng Rekki Igor Cassina Paul Hamm Isao Yoneda ===Naiset=== Luokka: Kultaa: Hopeaa: Pronssia: Joukkuekilpailu Oana Ban Alexandra Eremia Cătălina Ponor Monica Roşu Nicoleta Daniela Şofronie Silvia Stroescu Mohini Bhardwaj Annia Hatch Terin Humphrey Courtney Kupets Courtney McCool Carly Patterson Ljudmila Ežova Svetlana Horkina Marija Krjutškova Anna Pavlova Jelena Zamolodtšikova Natalija Ziganšina Moniottelu Carly Patterson Svetlana Horkina Zhang Nan Hyppy Monica Roşu Annia Hatch Anna Pavlova Eritasonojapuut Émilie Le Pennec Terin Humphrey Courtney Kupets Puomi Cătălina Ponor Carly Patterson Alexandra Eremia Permanto Cătălina Ponor Nicoleta Daniela Şofronie Patricia Moreno ===Rytminen voimistelu=== Luokka: Kultaa: Hopeaa: Pronssia: Joukkuekilpailu Olesja Belugina Olga Glatskih Tatjana Kurbakova Natalja Lavrova Jelena Posevina Jelena Murzina Elisa Blanchi Fabrizia D'Ottavio Marinella Falca Daniela Masseroni Elisa Santoni Laura Vernizzi Žaneta Ilieva Eleonora Kežova Zornitsa Marinova Hristina Ranguelova Galina Tantševa Vladislava Tantševa Moniottelu Alina Kabajeva Irina Tšaštšina Hanna Bezsonova ===Trampoliini=== Luokka: Kultaa: Hopeaa: Pronssia: Miehet Juri Nikitin Aleksandr Moskalenko Henrik Stehlik Naiset Anna Dogonadze Karen Cockburn Huang Shanshan ==Mitalitaulukko== 1 4 3 3 10 2 2 6 1 9 3 2 3 2 7 4 2 0 1 3 5 1 1 1 3 6 1 1 2 4 7 1 0 3 4 8 1 1 0 2 9 1 0 1 2 1 0 1 2 11 1 0 0 1 1 0 0 1 13 0 1 2 3 14 0 1 1 2 15 0 1 0 1 Yhteensä Yhteensä 18 18 18 54 Luokka:Kesäolympialaiset 2004 2004
Sergei Degajev

Sergei Petrovitš Degajev (, 1857 Moskova – 26. tammikuuta 1921 Bryn Mawr, Pennsylvania) oli venäläinen narodnikki, josta tuli salaisen poliisin ilmiantaja. Sergei Degajev liittyi vallankumoukselliseen liikkeeseen vuonna 1878 opiskellessaan Pietarin Mikaelin tykistöakatemiassa. Syksystä 1880 lähtien hän kuului Narodnaja voljan sotilasjärjestöön. Syksyllä 1882 hänestä tuli Narodnaja voljan toimeenpanevan komitean jäsen. Joulukuussa 1882 tapahtuneen pidätyksen aikana santarmieversti Georgi Sudeikin värväsi Degajevin salaisen poliisin palvelukseen. Hän ilmiantoi useita satoja vallankumouksellisia, mm. kaikki sotilasjärjestön jäsenet. Degajevin ilmiannon perusteella pidätettiin Narodnaja voljan toimeenpanevan komitean viimeinen Venäjällä toiminut jäsen Vera Figner. Toukokuussa 1883 Degajev matkusti ulkomaille, missä hän tapasi Narodnaja voljan toimeenpanevan komitean jäseniä ja tunnusti petoksensa. Sovitukseksi teoistaan hän lupasi auttaa Sudeikinin murhassa, joka tapahtui Degajevin asunnossa joulukuussa 1883. Murhan jälkeen hän pakeni ulkomaille. Hän työskenteli sittemmin matematiikan opettajana Yhdysvalloissa nimellä Alexander Pell. ==Lähteet== Luokka:Narodnikit Luokka:Vuonna 1857 syntyneet Luokka:Vuonna 1921 kuolleet
Pedro Mosquera

Pedro Mosquera Parada (s. 21. huhtikuuta 1988 A Coruña, Espanja) on espanjalainen jalkapalloilija. Hän on pelipaikaltaan hyökkäävä keskikenttäpelaaja. == Seurajoukkueura == Mosquera aloitti jalkapalloilun 7–8-vuotiaana ja pelasi koulunsa Santa María del Marin ja Galicia Gaiteiran juniorijoukkueissa ennen siirtymistään Real Madridiin 12-vuotiaana vuonna 2000. Hän pelasi nuoruudessaan myös rullaluistinhockeya. Kaudella 2006–2007 Mosquera nousi Real Madridin reservijoukkueeseen Castillaan, jonka kapteenina hän myöhemmin myös toimi. Ensimmäisen ja ainoan esiintymisensä seuran edustusjoukkueessa hän teki Primera Divisiónin ottelussa Getafea vastaan 25. maaliskuuta 2010. Kaudeksi 2010–2011 Mosquera siirtyi juuri Getafeen, jossa myös useat muut Real Madridin entiset juniorit ovat 2000-luvulla pelanneet. Hän teki seuran kanssa neljävuotisen sopimuksen, jonka kahden ensimmäisen vuoden aikana Real Madridilla on takaisinosto-oikeus. == Maajoukkueura == Mosquera on pelannut Espanjan alle 17- ja 19-vuotiaiden maajoukkueissa. == Lähteet == == Aiheesta muualla == * Pedro Mosqueran esittely Getafen sivustolla Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Anna Jakimova

Anna Vasiljevna Jakimova (, naimisissa ollessaan Dikovskaja, Диковская, salanimeltään Baska, Баска; 24. kesäkuuta 1856 Vjatkan läänin Uržumin kihlakunnan Tumjumutšaštšan kylä – 12. kesäkuuta 1942 Novosibirsk) oli venäläinen vallankumouksellinen narodnikki. Anna Jakimova syntyi maalaispapin perheeseen. Hän suoritti Vjatkan hiippakuntakoulun ja opettajakurssin. Vuodesta 1873 lähtien hän työskenteli opettajana ja levitti vallankumouksellista propagandaa talonpoikaiston keskuuteen. Jakimova pidätettiin toukokuussa 1875. Hänet vapautettiin ns. 193:n oikeudenkäynnissä vuonna 1878. Vuonna 1879 Jakimova kuului ”Vapaus tai kuolema” -nimiseen narodnikkiryhmään ja sen jälkeen Narodnaja voljan toimeenpanevaan komiteaan osallistuen Aleksanteri II:n murhayrityksiin. Hänet pidätettiin huhtikuussa 1881 ja tuomittiin kuolemaan ns. 20:n oikeudenkäynnissä. Tuomio muutettiin elinkautiseksi pakkotyörangaistukseksi, jota hän kärsi Karan ja Akatuin pakkotyövankiloissa. Vuonna 1899 Jakimova siirrettiin karkotuspaikkaan, josta hän pakeni vuonna 1904. Hän liittyi sosialistivallankumouksellisiin ja osallistui vuosien 1905–1907 vallankumoustapahtumiin. Vuosina 1907–1917 hän oli karkotettuna Tšitassa. Venäjän vallankumouksen jälkeen Jakimova asui Moskovassa, jossa hän osallistui entisten poliittisten rangaistusvankien yhdistyksen toimintaan. Hän on kirjoittanut Aleksanteri II:n murhaa käsittelevän muistelmateoksen Pokušenije na Aleksandra II, joka ilmestyi vuonna 1927. ==Lähteet== Luokka:Narodnikit Luokka:Venäläiset terroristit Luokka:Vuonna 1856 syntyneet Luokka:Vuonna 1942 kuolleet
Marija Ošanina

Marija Nikolajevna Ošanina (, tyttönimeltään Olovennikova, Оловенникова; 15. toukokuuta 1853 – 2. lokakuuta 1898) oli venäläinen vallankumouksellinen narodnikki. Marija Ošanina syntyi aatelisperheeseen. Vuodesta 1874 lähtien hän osallistui narodnikkikerhojen toimintaan ja kansan parissa tehtyyn propagandatyöhön. Vuonna 1878 Ošanina liittyi kansanvaltaa vaatineeseen Zemlja i voljaan, jonka hajottua hän kuului samaa aatetta edistäneen Narodnaja voljan toimeenpanevaan komiteaan. Vuonna 1882 Ošanina muutti Pariisiin, jossa hän toimi Narodnaja voljan edustajana. 1890-luvulla hän oli perustamassa ns. Vanhojen narodnajavoljalaisten ryhmää. Ošanina teki itsemurhan. ==Lähteet== Luokka:Narodnikit Luokka:Vuonna 1853 syntyneet Luokka:Vuonna 1898 kuolleet
Kultainen pallo (Tunisia)

Kultainen pallo () on tunisialaisen Assarih-lehden vuodesta 2006 lähtien vuosittain jakama palkinto, joka myönnetään parhaaksi valitulle Tunisian pääsarjassa pelaavalle tunisialaiselle jalkapalloilijalle. ==Voittajat== Vuosi Voittaja Seura 2006 Yassine Chikhaoui ES Sahel 2007 Amine Chermiti ES Sahel 2008 Youssef Mouihbi Club Africain 2009 Oussama Darragi Espérance 2010 Zuhaier Dhaouadi Club Africain 2011 ei jaettu ei jaettu 2012 Moez Ben Chérifa Espérance 2013 Youssef Msakni Espérance ==Aiheesta muualla== *Oussama Darragi, 2009 best football player in Assarih's 4th referendum Luokka:Jalkapallopalkinnot Luokka:Tunisian jalkapallo
Does It Offend You, Yeah?

Does It Offend You, Yeah? (tunnetaan myös nimellä DIOYY) oli englantilainen elektronista rokkia soittava yhtye Readingistä. Yhtyeen perustivat James Rushent ja Dan Coop huhtikuussa 2006. Heidän debyyttialbuminsa You Have No Idea What You're Getting Yourself Into julkaistiin keväällä 2008. Toinen studioalbumi nimeltä Don't Say We Didn't Warn You julkaistiin maaliskuussa 2011. == Julkaisut == === Albumit === * You Have No Idea What You're Getting Yourself Into (2008) * Don't Say We Didn't Warn You (2011) === EP:t === * Live @ The Fez (2008) * iTunes Live: London Festival '08 (2008) * iTunes - Live at Lollapalooza 2008: Does It Offend You, Yeah? (2008) * We Do Our Own Stunts (2016) === Singlet === * Weird Science (2007) * Let's Make Out (2007) * We Are Rockstars (2008) * Dawn of the Dead (2008) * Epic Last Song (2008) * The Monkeys Are Coming (2011) * Wondering (2011) === Musiikkivideot === * Weird Science (2007) * Let's Make Out (2007) * We Are Rockstars (2008) * Epic Last Song (2008) * Dawn of the Dead (2008) * We Are the Dead (2010) * The Monkeys Are Coming (2011) * Pull Out My Insides (2011) == Aiheesta muualla == * Yhtyeen viralliset kotisivut * Does It Offend You, Yeah? MySpace -sivustolla * Does It Offend You, Yeah? MusicBrainz -sivustolla Luokka:Brittiläiset rockyhtyeet
Herman Schück

Herman Erik Schück (5. huhtikuuta 1925 Tukholma – 24. joulukuuta 2015) oli ruotsalainen historioitsija. Hänen isänsä oli Adolf Schück. Schück opiskeli historiaa Tukholman korkeakoulussa ja valmistui filosofian tohtoriksi 1959 (Ecclesia Lincopensis. Studier om Linköpingskyrkan under medeltiden och Gustav Vasa). Vuosina 1978–1990 hän toimi historian professorina Tukholman yliopistossa. Schück tutki erityisesti valtion kasvua keskiajalla ja kirkon roolia tässä. Professorina hän johti projektia, jossa tutkittiin Tukholman historiaa (Stockholm blir huvudstad). Työhön otti osaa muun muassa Lars Ericson Wolke. == Teokset == * Det medeltida Öland (Uppsala 1953). * "Olof Jonssons i Högsrum ättlingar - en öländsk frälsesläkt", "Personhistorisk tidskrift" 1955 * Gustaf III:s statsvälvning 1772, 1955 *Ecclesia Lincopensis. Studier om Linköpingskyrkan under medeltiden och Gustav Vasa (Stockholm 1959), doktorsavhandling. *Rikets brev och register. Arkivbildande, kansliväsen och tradition inom den medeltida svenska statsmakten (Stockholm 1976). *Riksdagens framväxt: tiden intill 1611 i Riksdagen genom tiderna (Stockholm 1985). *Engelbrektskrönikan. Tillkomsten och författaren (Stockholm 1994). * Minnesord över bortgångna ledamöter i Kungl. Samfundet för utgivande av handskrifter rörande skandinaviens historia 1981-1995, 2000 *Hans Forssell: historiker, publicist, statsråd (Stockholm 2001). *Kyrka och rike - från folkungatid till vasatid (Stockholm 2005). *Rikets råd och män. Herredag och råd i Sverige 1280-1480 (Stockholm 2005). *Ecclesia Lincopensis. Rättelser och tillägg samt person- och ortregister (Stockholm 2008). ==Lähteet== Luokka:Ruotsalaiset historioitsijat Luokka:Vuonna 1925 syntyneet Luokka:Vuonna 2015 kuolleet
Humphrey-karhu

Humphrey-karhu () oli Disneyn lyhyissä piirrosanimaatioissa 1950-luvulla esiintynyt hahmo. Hahmo nähtiin seitsemässä eri tarinassa. Humphrey esiintyi ensimmäisen kerran vuonna 1950 Hessu-lyhytfilmissä Hold that Pose. Vuonna 1953 Humphery esiintyi Aku Ankan kanssa filmissä Rugged Bear, jossa hän meni metsästäjiä pakoon piiloutumalla Akun mökkiin. Vuodesta 1954 alkaen Humphreyn vastapelurina nähtiin viidessä lyhytelokuvassa metsänvartija Woodlore -niminen hahmo, sekä välillä myös Aku Ankka. 1980-luvulla tehdyssä televisiosarjassa Tikun ja Takun pelastuspartio Humphrey oli mukana jaksossa ”Bearing up Baby”, jossa hän oli pääosassa. == Käytös == Humphrey tekee usein asioita, josta hän jää kiinni. Sen jälkeen Woodlore nuhtelee Humphreytä. Humphrey ei ole kovin suuressa suosiossa muiden karhujen kesken ja tämä tuottaa vaikeuksia käyttäymiseen. Humphrey on joutunut kerämään ainakin roskia ja papereita. Humphrey on myös yrittänyt varastaa Aku Ankalta hunajaa. Luokka:Disneyn hahmot Luokka:Kuvitteelliset karhut
The Last Guy

The Last Guy on Sony Computer Entertainmentin kehittämä ja julkaisema toiminta-/sokkelopeli. Peli on julkaistu vuonna PlayStation 3 -konsolille. Peli on ladattavissa vain PlayStation Storen kautta. == Juoni == The Last Guyn pelialue on ylhäältäpäin kuvattu kaupunki, joka on hirviöiden aluetta. The Last Guy -henkilön tehtävänä on etsiä ja ohjata siviilit pois vaarasta aikarajan sisällä. Jokaisella kartalla on VIP-henkilöitä, joita pelastamalla saa avattua lisäkenttiä. Pelin kartat ovat kopioita Pohjois-Amerikan, Euroopan ja Aasian kaupungeista. == Lähteet == == Aiheesta muualla == * * Pelin kotisivu Luokka:Vuoden 2008 videopelit Luokka:PlayStation Network -pelit Luokka:PlayStation 3 -pelit Luokka:Toimintapelit Luokka:Sokkelopelit
Hans Christian Cornelius Mortensen

thumb|250px|Hans Christian Cornelius Mortensen Hans Christian Cornelius Mortensen (27. elokuuta 1856 Jonstrup, Själlanti − 7. kesäkuuta 1921) oli tanskalainen lintutieteilijä ja opettaja, joka aloitti lintujen rengastuksen tieteen apuvälineenä. Mortensen opiskeli Kööpenhaminan yliopistossa ensin teologiaa ja myöhemmin lääketiedettä ja eläintiedettä. Hän jätti opintonsa kesken, eikä koskaan suorittanut loppututkintoa. Hän elätti itsensä toimimalla opettajana Kööpenhaminan alueen kouluissa, kunnes 1888 sai opettajan viran Viborgin Katedralskolesta. Hän asui loppuelämänsä Viborgissa. Vuonna 1891 Mortensen avioitui Ingeborg Lemmingin (1858–1938) kanssa. Avioliitto oli lapseton. Mortensen aloitti lintujen rengastamisen sinkkirenkailla vuonna 1899, mutta havaittuaan raskaiden renkaiden vahingoittavan linnun jalkaa, hän vaihtoi materiaaliksi kevyemmän alumiinin. Ensimmäisenä vuonna hän rengasti 165 kottaraista, joista onnistui saamaan löydöt Alankomaista ja Norjasta. Myöhemmin hän rengasti muun muassa kattohaikaroita, harmaahaikaroita, lokkeja ja sorsalintuja. Hän valmisti renkaat itse alumiinista leikkaamalla ja stanssaamalla. Elämänsä aikana hän rengasti 5 300 lintua, joista löytyi myöhemmin 500 lintua. Vuodesta 1906 alkaen hänen sanotaan saaneen rahallista tukea Carlsberg-säätiöltä. Mortensen oli perustamassa Tanskan Lintutieteellistä Yhdistystä 1906. Hänet valittiin Unkarin Lintutieteellisen Seuran kirjeenvaihtajajäseneksi 1909. == Lähteet == *Elämäkerta * Chansigaud, Valérie 2009: The History of Ornithology. - New Holland Publishers. Mame, Ranska. ISBN 978 1 84773 433 4 Luokka:Tanskalaiset ornitologit Luokka:Vuonna 1856 syntyneet Luokka:Vuonna 1921 kuolleet
Qatar SC

Qatar Sports Club () on qatarilainen jalkapalloseura, joka perustettiin vuonna 1959, jolloin se tunnettiin nimellä Al Nasour. Sittemmin joukkueen nimi muutettiin Al Orubaksi 1960-luvun puolessa välissä. Vuonna 1972 se yhdistyi Al Esteqlalin kanssa, jonka nimeä se kantoi aina vuoteen 1981 asti, jolloin joukkueen nykyinen Qatar Sports Club nimi muodostui. Se on voittanut yhteensä kahdeksan Qatarin mestaruutta on saavutuksella toiseksi menestynein seura Qatarin pääsarjassa. Nykyisellä nimellään se voitti ensimmäisen mestaruuden kaudella 2002-2003. Joukkueen kotistadion on Qatar SC Stadium, joka sijaitsee Dohassa. Samalla stadionilla pelaa myös paikalliskilpailija Al-Sailiya. ==Saavutukset== *Qatarin mestaruus (8): 1967, 1968, 1969, 1970, 1971 1973, 1977, 2003 *Šeikki Jassem Cup (4): 1983 , 1984 , 1987, 1995 *Qatarin kruununprinssi cup (3): 2002, 2004, 2009 == Entisiä pelaajia == * Christophe Dugarry (2004–2005) * Marcel Desailly (2005–2006) * Francisco Lima (2006) * Jay-Jay Okocha (2006–2007) * Bill Tchato (2006–2008) * Eric Djemba-Djemba (2007–2008) * Ali Karimi (2007–2008) ==Valmentajia== * Sebastião Lazaroni (2008–2011) * Saïd Chiba (2011–) == Aiheesta muualla == * Virallinen kotisivu , Luokka:Qatarilaiset jalkapalloseurat
Elsa Tervo

Elsa Sigrid Katarina Tervo (4. maaliskuuta 1892 Nokia – 20. maaliskuuta 1966 Tampere) oli suomalainen kirjailija, runoilija ja suomentaja.Suomen Kirjailijat 1917–1944, Tervo, Elsa Sigrid Katarina, sivu 448, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 1981 ==Henkilöhistoria== Tervon isä Juho Pietari Tervo oli Nokian tehtaan kansakoulun opettaja ja äiti Ida Josefina Sjödahl. Hän tuli ylioppilaaksi Tampereen tyttökoulusta 1911 ja aikoi jatkaa jo kansakouluaikanaan aloittamiaan musiikkiopintoja, mutta päätyi konttoristiksi Tampereen Pellava- ja Rautateollisuus Oy:lle, jossa hän työskenteli vuodet 1912−1918. Vuosina 1918−1923 Tervo toimi Fazerin musiikkikaupan nuottiosaston hoitajana Tampereella ja Viipurissa sekä vuodesta 1923 laulun ja pianonsoiton opettajana Tampereella ja Nokialla. Sinne hän muutti vanhempiensa kuoltua 1941. ==Kirjallinen tuotanto== Kirjallisen työnsä ohessa Tervo suomensi italiankielisiä runoja (Giacomo Leopardin laulut, 1962) ja laati kirjoituksia päivä- ja aikakauslehtiin. Hän kävi vuodesta 1924 alkaen useita kertoja Italiassa ja toimi Dante Alighieri -yhdistyksen Tampereen osaston puheenjohtajana. Tervo oli Pirkkalaiskirjailijat-yhdistyksen perustajajäsen. Tervo on haudattu Nokian Keskustan hautausmaalle. ===Teoksia=== * Sinisiä liekkejä (runokokoelma, 1935) * Eerik XIV ja Juhana III (näytelmä, 1937) * Pyörremyrsky (romaani, 1938) * Teltantekijättären lauluja (runokokoelma, 1942; omistettu marsalkka Mannerheimille) * Kartanonrouva ja kulkuri (romaani, 1945) ==Lähteet== * Tampereen yliopiston kirjasto käsikirjoitusarkisto : Kirjailija Elsa Tervon arkisto ===Viitteet=== Luokka: Suomalaiset kirjailijat Luokka: Suomalaiset näytelmäkirjailijat Luokka: Suomalaiset runoilijat Luokka: Suomentajat Luokka: Vuonna 1892 syntyneet Luokka: Vuonna 1966 kuolleet
Willie and the Hand Jive

Willie and the Hand Jive on Johnny Otisin tekemä kappale. Hän johti arvostettua kalifornialaista rhythm and blues -yhtyettä nimeltä The Johnny Otis Show, jonka levyttämänä kappale nousi Yhdysvalloissa singletilaston yhdeksännelle sijalle elokuussa 1958. Se oli yhtyeen ainoa Top 10 -hitti Yhdysvalloissa. Yhtyeen levy-yhtiö oli Capitol Records. Kappaleen syntyyn vaikutti Yhdistyneessä kuningaskunnassa alkunsa saanut tanssivillitys ja se sai jatkokseen singlet ”Willie Did the Cha Cha” ja ”Hand Jive One More Time”. Myöhemmin kappaleen on levyttänyt muiden muassa Eric Clapton vuoden 1974 albumillaan 461 Ocean Boulevard. == Lähteet == * Luokka:Vuoden 1958 kappaleet Luokka:Yhdysvaltalaiset R&B;-kappaleet
Asiantuntija

Asiantuntija on henkilö, jolla on kanssaihmisiään selvästi perusteellisemmat ja laajemmat tiedot joltakin alalta.Duodecim, Vakuutuslääketiede Asiantuntija pystyy usein tunnistamaan ongelmia ja ratkaisemaan niitä tehokkaasti. Asiantuntija pystyy esimerkiksi havaitsemaan informaatiosta (verkkosivu, kirja, mittausdata) olennaisia asioita ja hahmottamaan suuresta määrästä informaatiota olennaiset asiat. Sen sijaan noviisi ei tähän pysty. Ero asiantuntijan ja noviisin välillä tiedon jäsentämisessä ja ongelmien ratkaisemisessa perustuu siihen, että vain asiantuntijalla on kyseiseltä tiedonalalta paljon aikaisempaa hyvin järjestyksessä olevaa tietoa. Asiantuntijan käyttämät käsitteet ovat järjestyksessä tärkeiden keskuskäsitteiden ympärillä. Nämä tärkeät keskuskäsitteet ohjaavat asiantuntijan ajattelua ja sen pohjalle rakentuvaa ongelmanratkaisua.http://www.edu.helsinki.fi/malu/kirjasto/tieto/kasitek/main.htm Asiantuntijassa yhdistyvät tieto, kokemukset ja ilmaisukyky. Kokemuksia tarvitaan tiedon oikeaan käyttöön ja soveltamiseen. Mitä enemmän asiantuntijuus perustuu omakohtaisiin kokemuksiin yhdistyneenä hankitun tiedon perusteelliseen sisäistymiseen, sitä parempi perusta on asiantuntijuudella. Ilmaisukykyä tarvitaan tilanteen asiayhteyksien selvittämiseen sekä ymmärryksen ja ratkaisun ilmaisemiseen puhumalla, kirjoittamalla tai kuvittamalla. Asiantuntijuus on taitoa, joka kehittyy pitkällisen kokemuksen ja sisäistyneen tiedon myötä. Paras asiantuntija on innovaattori, joka on hieman edellä muita erikoisalueensa tutkimisessa ja soveltamisessa.http://www.selfcon.fi/oivalluskyky1.htm == Asiantuntijat työelämässä == Eri alojen asiantuntijat voivat työskennellä joko työntekijöinä erilaisissa yrityksissä tai itsenäisinä yrittäjinä. Tyypillisiä ovat myös erilaiset hybridimallit, sillä parhaiden asiantuntijoiden tietotaidolle on usein runsaasti kysyntää, mikä taas luo painetta toimia yrittäjänä ja/tai yrittäjämäisesti, vaikka asiantuntija olisikin jo päivätyössä. Asiantuntijoiden asiantuntemusta saatetaan joissain tapauksissa vuokrata eteenpäin myös työnantajan toimesta. Asiantuntija-alalla on myös organisaatioita, joiden pääliiketoimintaa on asiantuntijaosaamisen kauppaaminen. Tällaisia ovat mm. yritykset, joiden pääliiketoimintaa on liikkeenjohdon konsultointi tai asiantuntijavälitys.http://www.tietoakatemia.org/http://www.speakersforum.fi/ ==Esimerkkejä asiantuntija-ammateista== * Tutkija * Lääkäri * Opettaja * Tieteilijä * Analyytikko Ilman minkään alan virallista tutkintoakin, ketä tahansa voidaan silti nimittää asiantuntijaksi. ==Katso myös== * Johtaja == Lähteet == Luokka:Kasvatuspsykologia
Kirjastonhoitaja

Kirjastonhoitaja on henkilö, joka huolehtii kirjaston toiminnan eri tehtävistä, usein päällikköasemassa. Työtehtävät vaihtelevat kirjaston tyypin, koon ja kokoelmien laajuuden mukaan. Tehtäviin kuuluu muun muassa toiminnan suunnittelua, aineiston hankintaa ja tietopalvelutyötä. Suurissa kirjastoissa on yleensä useita osastoja, joissa kussakin on osaston tehtävistä vastaava kirjastonhoitaja. Tällöin kirjastonhoitaja voi erikoistua kirjaston toiminnan tiettyyn osa-alueeseen. Hän voi vastata esimerkiksi kirjaston henkilöstö- ja talousasioista, lainausosastosta, kaunokirjallisuudesta, tietokirjallisuudesta, musiikki- ja videoaineistosta tai lasten- ja nuortenosastosta. Tietoaineistosta huolehtiva kirjastonhoitaja vastaa aineistokokoelmien kehittämisestä ja ylläpidosta ja käytön seurannasta. Myös kirjaston omia ja muita tiedonlähteitä koskevat tietopalvelutehtävät kuuluvat usein kirjastohoitajan toimenkuvaan, vaikka niitä hoitavat tavallisesti myös kirjastonhoitajan apuna työskentelevät kirjastovirkailijat ja informaatikot. Kirjastonhoitajan työ on vaativaa asiantuntija- ja asiakaspalvelutyötä, joihin edellytetään usein korkeakoulutusta. Yleiskirjastojen työssä tarvitaan myös hyvää yleissivistystä sekä kirjallisuuden, eri tieteenalojen ja tietolähteiden tuntemusta ja tiedonhakutaitoja. Erikoisalojen kirjastoissa korostuu myös kyseisen alan tuntemus. Suomessa kirjastoissa asiantuntijatehtävissä toimivilta edellytetään soveltuvaa korkeakoulututkintoa ja kirjastolaitoksen johtajalta soveltuvaa ylempää korkeakoulututkintoa. Kirjastonhoitajan koulutuksena on korkeakoulututkinto, johon sisältyy tai jonka lisäksi on suoritettu informaatiotutkimuksen opinnot pää- tai sivuaineena. Tutkinnon voi Suomessa suorittaa Tampereen ja Oulun yliopistoissa sekä Åbo Akademissa. Informaatiotutkimuksen perusopinnot voi suorittaa myös Helsingin yliopiston avoimessa yliopistossa. Ammattikorkeakouluissa voi suorittaa myös liiketalouden ammattikorkeakoulututkinnon (tradenomi) kirjasto- ja tietopalvelun koulutusohjelmassa. Kirjastonhoitajana toimivilla on yleensä taustallaan hyvin erityyppisiä korkeakouluopintoja, riippuen siitä, minkä alan kirjastossa he työskentelevät. Ylikirjastonhoitaja on suurten kirjastojen johtajan tehtävänimike. Tunnettuja suomalaisia ylikirjastonhoitajia ovat olleet muun muassa seuraavat henkilöt: * Kai Ekholm, Kansalliskirjaston ylikirjastonhoitaja * Marja Engman, Turun yliopiston ylikirjastonhoitaja * Esko Häkli, Helsingin yliopiston ylikirjastonhoitaja * Volter Kilpi, Turun yliopiston ylikirjastonhoitaja * Eero K. Neuvonen, Turun yliopiston ylikirjastonhoitaja * Kaisa Sinikara, Helsingin yliopiston ylikirjastonhoitaja == Lähteet == * === Viitteet === Luokka:Kulttuurialan ammatit Luokka:Kirjastotoimi
Ömer Aşık

Ömer Aşık (s. 4. heinäkuuta 1986 Bursa) on turkkilainen koripalloilija. == Ura == === Seurajoukkueet === Aşık aloitti koripallon Fenerbahçen juniorijoukkueissa, joista hänet nostettiin edustusjoukkueeseen kaudeksi 2005–2006. Hän pelasi seurassa yhden ottelun, jonka jälkeen hänet lainattiin toisella sarjatasolle pelanneeseen joukkueeseen. Seuraavan kauden Aşık pelasi Alpellassa, jota hän edusti joulukuuhun 2007 asti. Tämän jälkeen Fenerbahçe hankki hänet takaisin. Samalla kaudella hän voitti Turkin koripalloliigan mestaruuden. Kesällä 2008 Aşık osallistui NBA:n varaustilaisuuteen, jossa Portland Trail Blazers varasi hänet 36. pelaajana. Pian tämän jälkeen Chicago Bulls hankki oikeudet Aşıkiin. Hän ei kuitenkaan siirtynyt heti NBA:han vaan jatkoi pelaamista Fenerbahçessa, jota hän edusti kesään 2010 asti. Heinäkuussa 2010 Aşık siirtyi Chicagoon. Heinäkuussa 2012, kahden Chicagossa pelatun kauden jälkeen, Aşık siirtyi Houston Rocketsiin. Hän hyväksyi rajoitettuna vapaana pelaajana kolmivuotisen ja 25,1 miljoonan dollarin arvoisen sopimustarjouksen, johon Chicago olisi halutessaan voinut vastata samanlaisella tarjouksella. Seura jätti tämän tekemättä. Kausi 2012–2013 oli tilastollisesti Aşıkin siihenastisen NBA-uran paras, sillä hän teki 10,1 pistettä ja otti 11,7 levypalloa ottelua kohden. Seuraavalla kaudella seura hankki Dwight Howardin, minkä myötä Aşıkin peliaika väheni. Tämän myötä hän halusi saada vaihtaa seuraa, mutta pääsi siirtymään New Orleans Pelicansiin vasta kesällä 2014. Helmikuussa 2018 Aşık palasi Chicago Bullsiin osana pelaajakauppaa.https://www.nba.com/bulls/news/bulls-acquire-asik-nelson-allen- and-first-round-pick-new-orleans Syyskuussa 2018 Aşık joutui toistaiseksi sivuun pelikentiltä kesästä asti vaivanneen niveltulehduksen vuoksi.http://www.nba.com/article/2018/09/22/chicago-bulls-center-omer-asik- out-indefinitely-arthritis Lokakuussa Bulls luopui hänestä.https://www.nba.com/bulls/news/bulls-sign-shaquille-harrison === Maajoukkue === Aşık kuului Turkin miesten maajoukkueen kokoonpanoon koti-MM- kilpailuissa 2010, missä Turkki saavutti hopeaa, ja Espanjan MM-kilpailuissa 2014. EM-kilpailuissa hän edusti Turkkia vuosina 2009, 2011 ja 2013. == Lähteet == == Aiheesta muualla == * NBA:n pelaajaprofiili * Euroliigan pelaajaprofiili * TBL:n pelaajaprofiili * Profiili FIBA Archive Luokka:Turkkilaiset koripalloilijat Luokka:Vuonna 1986 syntyneet Luokka:Elävät henkilöt
Moeneeb Josephs

Moeneeb Josephs (s. 19. toukokuuta 1980 Kapkaupunki) on eteläafrikkalainen jalkapalloilija, pelipaikaltaan maalivahti. Hän edustaa sowetolaista Orlando Pirates -seuraa, jossa hän on pelannut vuodesta 2008 lähtien. Josephs on pelannut maajoukkueessa 19 ottelua ja on ollut mukana kolmissa arvokisoissa. Hän ei pelannut Afrikan-mestaruuskilpailuissa 2006, mutta oli joukkueen ykkösmaalivahtina samoissa kisoissa 2008 Rowen Fernándezin loukkaannuttua. MM- kisoissa 2010 Josephs ei pelannut ensimmäisessä ottelussa, mutta toisessa pelissä hän tuli maalille kesken peliä Itumeleng Khunen saatua punaisen kortin. Seuraavassa ottelussa Ranskaa vastaan Josephs pelasi koko ottelun. Etelä-Afrikka voitti, mutta putosi silti jatkosta. == Aiheesta muualla == * Josephsin profiili national-football-teams.com -sivustolla Josephs, Moeneeb Josephs, Moeneeb Josephs, Moeneeb
Teppo Virta

Teppo Virta (2. syyskuuta 1962 – 18. toukokuuta 2020) oli suomalainen jääkiekkohyökkääjä, joka pelasi SM-liigassa 1980-luvulla.Jääkiekkokirja 2007–2008, s. 326 Hän edusti Suomea 12 B-maaottelussa ja 7 nuorten maaottelussa.Jääkiekkokirja 1985–1986, s. 176 New York Islanders varasi hänet NHL:ään varausnumerolla 147 vuonna 1981. Samana vuonna varattiin viisi muutakin TPS:n junioripelaajaa: Hannu Virta, Jali Wahlsten, Mauri Eivola, Heikki Leime ja Kari Kanervo.Jääkiekkokirja 2007–2008, s. 113 Virta pelasi SM- liigaa TPS:n joukkueessa vuosina 1981–1984 ja saavutti SM-hopeaa ensimmäisellä kaudellaan 1981–1982. Kaudella 1984–1985 hän pelasi Turun Toverien joukkueessa I-divisioonaa mutta palasi vielä yhdeksi kaudeksi TPS:n liigajoukkueeseen.Jääkiekkokirja 1986–1987, s. 22 Kaikkiaan hän pelasi SM- liigassa neljän kauden aikana 103 runkosarjaottelua, joissa hän teki 19 maalia ja antoi 28 maalisyöttöä. Lisäksi hän pelasi 23 pudotuspeliä ja teki niissä kaksi maalia, molemmat kaudella 1985–1986.Jääkiekkokirja 1986–1987, s. 33 Pelaajauransa jälkeen Virta toimi Arabiemiraateissa Dubai Oilersin päävalmentajana kauden 2014–2015. Tämän jälkeen hän palasi Suomeen ja toimi kaksi kautta Kangasalla II-divisioonajoukkue Kisa-Eaglesin apuvalmentajana ja sen perään kolme kautta päävalmentajana.https://www.eliteprospects.com/staff/36428/teppo-virta == Seuraura == Runkosarja Pudotuspelit Kausi Seura Liiga O M S P J O M S P J Lähteet 1981–1982 TPS SM-liiga 19 0 1 1 2 7 0 0 0 6 1982–1983 TPS SM-liiga 27 9 17 26 16 3 0 0 0 0 1983–1984 TPS SM-liiga 23 3 2 5 12 6 0 0 0 2 1984–1985 TuTo I-divisioona 1985–1986 TPS SM-liiga 34 7 8 15 15 7 2 0 2 4 4 kautta YHTEENSÄ SM-liiga 103 19 28 47 45 23 2 0 2 12 == Lähteet == * * * === Viitteet === Luokka:Suomalaiset jääkiekkoilijat Luokka:New York Islandersin varaamat pelaajat Luokka:Vuonna 1962 syntyneet Luokka:Vuonna 2020 kuolleet
Lubin Olewiński

Lubin Olewiński (1825–1879) oli puolalainen pikakirjoittaja, joka laati saksalaisesta Gabelsbergerin pikakirjoitusjärjestelmästä puolankielisen version. Olewiński oli ensin upseerina Itävallan armeijassa, myöhemmin Lembergissä (nykyisin Lviv) Galitsian maapäivien pikakirjoitustoimiston johtajana sekä pikakirjoituksen dosenttina Lembergin yliopistossa. == Lähteet == Luokka:Pikakirjoittajat Luokka:Puolalaiset henkilöt Luokka:Vuonna 1825 syntyneet Luokka:Vuonna 1879 kuolleet
Shetlandsaarten jalkapallomaajoukkue

Shetlandsaarten jalkapallomaajoukkue on IGA:n jäsen, joka edustaa Shetlandsaaria jalkapallomaaotteluissa. Joukkue on voittanut Island Games- turnauksen 2005. Shetlandsaaret ei ole FIFAn eikä minkään sen maanosaliiton jäsen, minkä vuoksi se ei voi osallistua maailman- tai maanosamestaruuskilpailuihin. Luokka:Jalkapallomaajoukkueet Luokka:Skotlannin jalkapallo Jalkapallomaajoukkue
Luis Ernesto Michel

Luis Ernesto Michel Vergara (s. 21. heinäkuuta 1979 El Grullo) on meksikolainen jalkapalloilija, pelipaikaltaan maalivahti. Michel edustaa Club Deportivo Guadalajaraa ja on myös joukkueensa kapteeni. Hän on voittanut urallaan maansa mestaruuden kerran, vuoden 2006 syyskaudella. Michel valittiin sarjan parhaaksi maalivahdiksi sekä syyskaudella 2007 että kevätkaudella 2008. Hän on pelannut maajoukkueessa neljä ottelua ja oli myös mukana MM-kisoissa 2010, vaikkakaan ei pelannut yhtäkään ottelua turnauksessa. Michel, Luis Ernesto Michel, Luis Ernesto Michel, Luis Ernesto
Shu-Aib Walters

Shu-Aib Walters (s. 26. joulukuuta 1981 Kapkaupunki) on eteläafrikkalainen jalkapalloilija, pelipaikaltaan maalivahti. Hän pelaa Maritzburg Unitedissa, jossa hän on lainalla Bloemfontein Celticistä. Walters oli Etelä-Afrikan maajoukkueen mukana MM-kisoissa 2010, mutta ei pelannut otteluakaan turnauksessa. == Aiheesta muualla == * Waltersin profiili Etelä-Afrikan liigan sivuilla Walters, Shu-Aib Walters, Shu-Aib Walters, Shu-Aib
Jaakko Harikkala

Jaakko Harikkala (s. 30. maaliskuuta 1981 Kalanti) on suomalainen entinen jääkiekkopuolustaja. Hän pelasi urallaan yhteensä 271 SM-liigaottelua Lukon ja HPK:n riveissä tehoin 16+20=36. Jäähyminuutteja Harikkala keräsi 173. Hän pelasi puolustavana puolustajana ja osasi tarvittaessa tapella. Harikkalaa verrattiin hänen tulokasvuosinaan Aki-Petteri Bergiin. ==Ura== Isokokoinen Harikkala pelasi ensimmäiset miesten pelinsä jo 16-vuotiaana kaudella 1997–1998 Uudenkaupungin Jää-Kotkien I-divisioonajoukkueessa. Kaudeksi 1998–1999 hän siirtyi SM-liigaan ja Rauman Lukkoon. Harikkala pelasi vain 17-vuotiaana 35 ottelun kauden. Kesällä 1999 Boston Bruins varasi hänet neljännellä kierroksella numerolla 118. Seuraavina kausina Harikkalan peliaika SM-liigassa jäi kuitenkin vähäiseksi loukkaantumisten takia ja hän kävi kaudella 2000–2001 hakemassa pelituntumaa Jää-Kotkista 10 Mestis-ottelun verran. Kaudella 2001–2002 Harikkala teki läpimurron SM-liigassa. Hän teki 47 ottelussa tehot 4+8=12 ja aukaisi pistetilinsä SM-liigassa. Hän edusti Lukkoa seitsemän kauden ajan kevääseen 2005 saakka ja siirtyi kaudeksi 2005–2006 Norjan GET-liigan Storhamar Dragonsiin. Kauden 2006–2007 Harikkala aloitti ECHL-joukkue Las Vegas Wranglersissa, mutta hän pelasi loukkaantumisen takia vain kuusi ottelua. Hän siirtyi HPK:hon siirtorajan kynnyksellä tammikuussa 2007. Kauden päätteeksi Harikkala voitti SM-pronssia. Harikkala siirtyi kaudeksi 2007–2008 Italian toiseksi korkeimalle sarjatasolle ja HC Valpellice Bulldogsin riveihin. Kaudella 2008–2009 hän pelasi Ruotsin I-divisioonaa Tingsryds AIF:ssä. Kausi jäi kuitenkin viiteen otteluun polvivamman takia. Harikkala teki toukokuussa 2009 jatkosopimuksen Tingsrydin kanssa, mutta hän kärsi polvivammasta taas kaudella 2009–2010, eikä pelannut otteluakaan joukkueessa. Harikkala purki sopimuksensa marraskuussa 2009. Hän pelasi vielä kauden aikana puolikuntoisena II-divisioonaa Jää-Kotkissa neljän ottelun verran. Harikkala lopetti uransa lääkärin suosituksesta. Nykyään Harikkala työskentelee huoltoasemalla synnyinseudullaan Kalannissa. ==Maajoukkue== Harikkala voitti alle 18-vuotiaiden maailmanmestaruuden vuonna 1999. ==Tilastot== 1997–1998 Jää-Kotkat I-divisioona 40 2 4 6 57 – – – – – 1998–1999 Lukko SM-liiga 35 0 0 0 10 – – – – – 1999–2000 Lukko SM-liiga 24 0 0 0 2 – – – – – 2000–2001 Jää-Kotkat Mestis 10 0 2 2 16 – – – – – Lukko SM-liiga 10 0 0 0 0 – – – – – 2001–2002 Lukko SM-liiga 47 4 8 12 40 – – – – – 2002–2003 Lukko SM-liiga 54 7 6 13 48 – – – – – 2003–2004 Lukko SM-liiga 55 4 4 8 26 4 0 0 0 0 2004–2005 Lukko SM-liiga 36 1 0 1 18 3 0 0 0 0 2005–2006 Storhamar Dragons Norja 39 7 14 21 89 10 1 5 6 18 2006–2007 Las Vegas Wranglers ECHL 6 0 1 1 19 – – – – – HPK SM-liiga 10 0 2 2 29 5 0 0 0 0 2007–2008 HC Valpellice Italia I 21 1 9 10 48 – – – – – 2008–2009 Tingsryds AIF Ruotsi I 5 1 1 2 16 – – – – – 2009–2010 Jää-Kotkat II-divisioona 4 0 2 2 2 – – – – – 8 kautta yhteensä SM- liiga 271 16 20 36 173 12 0 0 0 0 ==Lähteet== * * * ===Viitteet=== Luokka:Suomalaiset jääkiekkoilijat Luokka:Boston Bruinsin varaamat pelaajat Luokka:Vuonna 1981 syntyneet Luokka:Elävät henkilöt
Józef Poliński

Józef Poliński (1828 – 17. helmikuuta 1901) oli puolalainen pikakirjoittaja, joka laati saksalaisesta Gabelsbergerin pikakirjoitusjärjestelmästä puolankielisen version. Poliński toimi vuodesta 1872 Galitsian maapäivien pikakirjoitustoimiston johtajana. Hän myös opetti pikakirjoitusta Lembergin (nykyisin Lviv) teknillisessä korkeakoulussa. Polińskin pikakirjoitusjärjestelmästä tuli merkittävin puolankielinen järjestelmä Galitsiassa. == Lähteet == Luokka:Pikakirjoittajat Luokka:Puolalaiset henkilöt Luokka:Vuonna 1828 syntyneet Luokka:Vuonna 1901 kuolleet
Hot Chip

Hot Chip on vuonna 2000 toimintansa aloittanut englantilainen popmusiikkia soittava yhtye. == Diskografia == === Albumit === * Coming on Strong (2004) * The Warning (2006) * Made in the Dark (2008) * One Life Stand (2010) * In Our Heads (2012) * Why Make Sense? (2015) * A Bath Full of Ecstasy (2019) * Freakout/Release (2022) === Singlet === * "Playboy" (Coming On Strong, 2004) * "Over and Over" (The Warning, 2004) * "Boy from School" (The Warning, 2006) * "Colours" (The Warning, 2006) * "Shake a Fist" (Made in the Dark, 2007) * "Ready for the Floor" (Made in the Dark, 2008) * "One Pure Thought" (Made in the Dark, 2008) * "One Life Stand" (One Life Stand, 2010) * "I Feel Better" (One Life Stand, 2010) == Aiheesta muualla == * Yhtyeen verkkosivut Luokka:Brittiläiset elektronisen musiikin yhtyeet Luokka:Brittiläiset synthpop-yhtyeet
Paritanssijat

Paritanssijat (Chiroxiphia) on tanssijoiden heimoon kuuluva varpuslintusuku. Paritanssijoiden sukuun kuuluu BirdLife Internationalin mukaan viisi lajia. == Paritanssijoihin kuuluvia lajeja == * Boliviantanssija (Chiroxiphia boliviana) * Paritanssija (Chiroxiphia lanceolata) * Pitkäpyrstötanssija (Chiroxiphia linearis) * Siniselkätanssija (Chiroxiphia pareola) * Sinitanssija (Chiroxiphia caudata) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Chiroxiphia Luokka:Tanssijat (linnut)
Dele Aiyenugba

Bamidele Mathew "Dele" Aiyenugba (s. 20. marraskuuta 1983 Jos) on nigerialainen jalkapalloilija, pelipaikaltaan maalivahti. Aiyenugba edustaa israelilaista Bnei Yehudaa, johon hän siirtyi vuonna 2007 paikkaamaan seurasta lähtenyttä maanmiestään Vincent Enyeamaa. Aiyenugba on pelannut Nigerian alle 23-vuotiaiden maajoukkueessa kaksi ottelua ja aikuisten maajoukkueessa yhdeksän peliä. Hän on ollut mukana Afrikan-mestaruuskilpailuissa 2006, 2008 ja 2010 sekä MM-kisoissa 2010, mutta ei ole ollut joukkueen ykkösmaalivahti yhdessäkään turnauksessa. Aiyenugban etunimi Bamidele tarkoittaa "seuraa minua kotiin". == Aiheesta muualla == * Aiyenugban profiili national-football- teams.com -sivustolla Luokka:Nigerialaiset jalkapallomaalivahdit Luokka:Vuonna 1983 syntyneet Luokka:Elävät henkilöt